Hirnanti lade

Hirnanti lade on ordoviitsiumi ladestu ülemordoviitsiumi ladestiku  globaalne ja kohati ka regionaalne kronostratigraafiline üksus (lade). Seda hakkas esimesena eristama Bevis Bancroft aastal 1933.Stratigraafia terminoloogia  Algselt tähistas see Cwm Hirnanti oru järgi nime saanud Hirnanti lubjakivi ja sellega seotud settekivimeid. Aastal 1966 laiendasid  D. A. Bassett, Harry Blackmore Whittington ja A. Williams lademe määratlust, nii et see hõlmas kõiki Foel-y-Ddinase piirkonna lubimudast tekkinud kivimeid ja lade omandas tänapäevased mõõtmed.Chen, Xu; et al. (2006). "The Global Boundary Stratotype Section and Point (GSSP) for the base of the Hirnantian Stage (the uppermost of the Ordovician System)". Episodes. 29 (3): 183–96 

Rahvusvaheline Stratigraafiakomisjon üritas algselt ülemordoviitsiumi suruda kahe lademe raamidesse. Aastaks 2003 oli aga selgunud, et tegemist on võimatu ülesandega ja nii võeti vastu otsus tunnustada Hirnanti ladet  selle ladestiku kolmanda lademena.Rafferty, toimetanud John P. (2010). The Paleozoic era : diversification of plant and animal life. New York, NY: Britannica Educational Pub. in association with Rosen Educational Services. lk. 339. ISBN 978-1615301119.

Lademe alumist piiri määratleb graptoliit Metabolograptus extraordinariuse esmakordne ilmumine Wangjiawani piirpaljandi põhjalõigus Yichangi linna lähistel Hubeis, lademe ülempiiri märgib   graptoliit Akidograptus ascensuse esmakordne ilmumine Dob's Linni piirpaljandis Šotimaal.GSSP Table - Paleozoic Era 

Hirnanti lade lasub Katy lademel ja see lamab Rhuddani lademe all. Lademe vanus on 445,6...443,7 miljonit aastat. Eestis vastab sellele Porkuni lade.

Nii Suurbritannia, Hiina kui ka  Vahemere&Põhja-Gondwana regionaalses stratigraafias on kasutusel Hirnanti lade, kuigi viimases on see rahvusvahelisest veidi pikem periood ja nii kasutatakse selle kohta ka paralleelnimetust Kosovo lade. Põhja-Ameerikas vastab sellele Gamachi lade. Austraalias vastab sellele Bolinda lademe ülemine osa. Suurbritannia regionaalses stratigraafias lasub Hirnanti lade Rawthey lademel, Hiinas Chientangkiangi lademel. Kosovo lade lasub Kralodvori lademel.

Hirnanti lademe moodustumise ajal leidis aset Ordoviitsiumi lõpu väljasuremine, mis jätkus ka hilisema Rhuddani lademe moodustumise ajal."Ordovician-Silurian extinction". Encyclopædia Britannica.

 Viited 

Kategooria:Ordoviitsiumi lademed